**SOSIAL**

**HANDLINGSPLAN FOR SONGDALEN UNGDOMSSKOLE**



Sosial læring og utvikling

Skolen skal støtte og bidra til elevenes sosiale læring og utvikling gjennom arbeid med fagene og i skolehverdagen.

Alle som arbeider på **skolen** har **plikt til å følge** med, gripe inn og varsle hvis de får mistanke om eller kjennskap til at en elev ikke har et trygt og godt skolemiljø. **Skolen** har **plikt** til å undersøke og sette inn egnede tiltak som sørger for at eleven får et trygt og godt skolemiljø (Udir, 2017, aktivitetsplikten).

Elevens identitet og selvbilde, meninger og holdninger blir til i samspill med andre. Sosial læring skjer både i undervisningen og i alle andre aktiviteter i skolens regi. Faglig læring kan ikke isoleres fra sosial læring. I det daglige arbeidet spiller derfor elevenes faglige og sosiale læring og utvikling sammen.

Å kunne sette seg inn i hva andre tenker, føler og erfarer, er grunnlaget for empati og vennskap mellom elevene. Dialog står sentralt i sosial læring, og skolen skal formidle verdien og betydningen av en lyttende dialog for å takle motstand. I møte med elevene skal lærerne fremme kommunikasjon og samarbeid som gir elevene mot og trygghet til å ytre egne meninger og til å si ifra på andres vegne. Å lære å lytte til andre og samtidig argumentere for egne syn gir elevene et grunnlag for å håndtere uenighet og konflikter, og for å søke løsninger i fellesskap. Alle skal lære å samarbeide, fungere sammen med andre og utvikle evne til medbestemmelse og medansvar. Elevene og hjemmet har også et ansvar for å bidra til et godt fellesskap og miljø. Slik den enkelte elev bidrar til fellesskapet på skolen, bidrar fellesskapet til den enkeltes trivsel, utvikling og læring.

God dømmekraft hos den enkelte er nødvendig for å ivareta personvern og respekt for privatlivet. Respektløse og hatefulle ytringer skal ikke aksepteres i skolen. Elevene må øves i å opptre hensynsfullt og utvikle bevissthet om egne holdninger. Ulike kommunikasjonsformer og bruk av teknologi både beriker og utfordrer det sosiale miljøet. Elevene må lære seg å opptre ansvarlig i alle sammenhenger i og utenfor skolen.

(Udir, 2021, Sosial læring og utvikling).

Dette gjør vi på Songdalen ungdomsskole for å fremme trivsel og læring for elevene våre.

|  |  |  |
| --- | --- | --- |
| **Når**  | **Hva gjør vi** | **Ansvar** |
| Våren før oppstart på ungdomsskolen | Overføringsmøter med barneskolene | Spes. ped koordinat og ledelsen |
| Juni | Elever som har behov for å besøke ungdomsskolen før oppstart inviteres | Sosiallærer/ kontaktlærer |
| August | Vi har stort fokus på oppstarten til 8. trinn. Aktiviteter planlegges for å skape relasjoner, godt klassemiljø og forebygging av mobbing. Alle på teamet jobber sammen for å skape en felles forståelse av rutiner, regler og samhold. | Rektor og lærere på 8. trinn |
| Planleggingsdager før nytt skoleår | **Informasjon til ansatte:** - Gjennomgang av årshjulet, ansvar avklares. - Sosial handlingsplan for Songdalen ungdomsskole. -Gjennomgang av årshjulet, ansvar avklares.  | Rektor, ass.rektor og sosiallærer |
| Første skoledag | Alle elevene på 9. og 10. trinn permitteres fra kl. 11.00. Da blir alle på 8. trinn delt i grupper og får en hyggelig omvisning i skolens ulike områder. Dette for å bli godt kjent på skolen, møte ulike lærere på de ulike stasjonene og gjøre gøye aktiviteter sammen. | Alle som jobber på SUS |
| MorgensamlingPå 8. trinn | Hver morgen starte vi på 8. trinn med en morgensamling der vi går gjennom dagen, elevene kan komme med spørsmål, vi informerer om spesielle aktiviteter og hendelser. Dette gjør vi for å skape forutsigbarhet, trygghet og trivsel for alle elevene. | Alle lærerne på 8. trinn |
| Elevrådet | Hver klasse velger en elevrådsrepresentant som møter i elevrådet 1 gang i mnd.  | Læreren som har ansvaret for elevrådet |
|  |  |  |
| Aktiviteter, turer og annet sosialt arbeid i klassen | Alle klassene har fokus på at elevene skal oppleve aktiviteter sammen. Gjennom året går vi på turer, sykkelturer, «krigsminnetur», «teambuildingsdag», besøker «Arkivet» og andre aktiviteter. | Alle lærerne |
| 8. trinn | Alle elevene har samtale med sosiallærer | Sosiallærer |
| Nye elever  | Sosiallærer har samtale med elever som begynner som ny elev på Songdalen ungdomsskole, og oppfølgingssamtale etter en stund. | Sosiallærer |
| Jente/guttegrupper | Hvis det er behov for grupper som jobber ekstra med klassemiljø, opprettes dette. | Sosiallærer og helsesykepleier |
| Ukentlig |

|  |  |
| --- | --- |
| **Miljøarbeid på ungdomstrinnet.** Åpen hall i langfri hver dag.  |  |
| **Kantine for ungdomsskolen** Valgfaget «Utvikling av produkter og tjenester» har mulighet til å ha kantine der de selger mat og drikke de produserer selv. |   |
|   |  |
|  |  |
| **Vakthold i friminuttene** Aktive vakter med fokus på elevene. Benytter gul vest. Tar tak i situasjoner som oppstår. Er ekstra obs på elever som er alene og hjelper til slik at de får noen å være med.  |  |
| **Koordineringsteam hver mandag**Bekymringer for elever som av ulike grunner har en utfordringer som gjelder f.eks. fag, sosialt, atferd, hjemmesituasjon o.l. Det drøftes og settes inn tiltak etter behov.  |

 | Miljøarbeider og vakter er med herElever og lærere i valgfaget «Utvikling av produkter og tjenester»Alle lærer og fagarbeider er aktive som vakter i friminutteneLedelsen, sosiallærer, spes.ped.koordinator, rådgiver m. fler. |
| September | **Idrettsdag for alle trinn**Vi møtes på Hortemo idrettsbane og har ulike aktiviteter hele dagen. Vi avslutter alltid dagen med en stafett der lærerne konkurrere mot elevene. | Alle voksne på skolen |
| Foreldremøterpå ulike trinn | Alle foreldre og foresatte inviteres til foreldremøte på trinnet sitt i løpet av høsten | Kontaktlærere, ledelsen, sosiallærer og helsesykepleier |
| Oktober | **Livsmestring på timeplanen**Vi setter av ca. 6 uker til temaet på alle trinn der vi inviterer eksterne forelesere på skolen. Vi jobber også med temaet i de fagene der det er aktuelt. | Lærer, helsesykepleier, sosiallærer, ledelsen og andre. |
| Utviklingssamtale | 2 ganger i året inviteres foresatte og elever til utviklingssamtale med lærere på skolen | Kontaktlærer og faglærere |
| Juleverksted | Hele skolen er med på å pynte klasserommene sine til jul. Vi koser oss med julemusikk, sosial prat og mye kos | Alle lærerne |
| Kirkebesøk | Alle elever inviteres med på en julegudstjeneste i kirken. De som ikke ønsker å bli med, har et alternativt tilbud på skolen. | Alle lærerne |
| Turnering i hallen | **Siste skoledag før jul** Alle elever og lærere er med og deltar enten ved å spille eller å heie på sitt lag, sin klasse. | Alle lærerne |
| Talentiaden ijanuar | Alle elever som ønsker, kan fremføre sitt talent for alle elever og lærere på skolen. | Musikklærer og alle lærerne |
| Den kulturelle skolesekken | Alle trinn har gjennom skoleåret ulike forestillinger med «Den kulturelle skolesekken» | Kulturkontakten ved skolen |
| 9. trinn | **Vanlig, men vondt.**Et tilbud til alle elver som har opplevd skilsmisse eller samlivsbrudd i hjemmet | Sosiallærer og helsesykepleier |
| Internasjonale dager i juni | Vi har fokus på landet India og våre fadderbarn som bor der. Vi avslutter dagene med en egen aksjonsdag der alle foresatte og elever inviteres. Alle inntektene fra denne dagen går til «Indias barn». | Alle lærerne og ledelsen ved skolen |
| Balldag i juni | Alle trinnene er med på en felles balldag i hallen med ulike ballaktiviteter | Alle lærerne  |
| Sommeravslutning | Alle trinn/klasser har en hyggelig avslutning med elevene før sommerferien | Alle lærerne |
| DEMBRA | Eget opplegg regi av Arkivet med fokus på inkludering, gruppedynamikk, rasisme og språkbruk. | Hele året.Alle. |